CELEX: C2006/331/03
Language: el
Date: 2006-12-30 00:00:00
Title: Συνεκδικασθείσες υποθέσεις C-94/04 και C-202/04: Απόφαση του Δικαστηρίου (τμήμα μείζονος συνθέσεως) της 5ης Δεκεμβρίου 2006 (αιτήσεις του Corte d'appello di Torino και του Tribunale di Roma — Ιταλία, για την έκδοση προδικαστικής αποφάσεως) — Federico Cipolla κατά Rosaria Portolese, συζύγου Fazari (C-94/04), Stefano Macrino, Claudia Capodarte κατά Roberto Meloni (C-202/04) (Κοινοτικοί κανόνες περί ανταγωνισμού — Εθνικά νομικά καθεστώτα σχετικά με τις αμοιβές των δικηγόρων — Καθορισμός επαγγελματικών αμοιβών — Ελεύθερη παροχή υπηρεσιών)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/2
            
         Απόφαση του Δικαστηρίου (τμήμα μείζονος συνθέσεως) της 5ης Δεκεμβρίου 2006 (αιτήσεις του Corte d'appello di Torino και του Tribunale di Roma — Ιταλία, για την έκδοση προδικαστικής αποφάσεως) — Federico Cipolla κατά Rosaria Portolese, συζύγου Fazari (C-94/04), Stefano Macrino, Claudia Capodarte κατά Roberto Meloni (C-202/04)
   (Συνεκδικασθείσες υποθέσεις C-94/04 και C-202/04) (1)
   
   (Κοινοτικοί κανόνες περί ανταγωνισμού - Εθνικά νομικά καθεστώτα σχετικά με τις αμοιβές των δικηγόρων - Καθορισμός επαγγελματικών αμοιβών - Ελεύθερη παροχή υπηρεσιών)
   (2006/C 331/03)
   Γλώσσα διαδικασίας: η ιταλική
   Αιτούντα δικαστήρια
   Corte d'appello di Torino, Tribunale di Roma
   Διάδικοι στην υπόθεση της κύριας δίκης
   Federico Cipolla (C-94/04), Stefano Macrino, Claudia Capodarte (C-202/04)
   κατά
   Rosaria Portolese, συζύγου Fazari (C-94/04), Roberto Meloni (C-202/04)
   Αντικείμενο της υποθέσεως
   Αίτηση εκδόσεως προδικαστικής αποφάσεως — Corte d'appello di Torino — Εφαρμογή των κοινοτικών κανόνων περί ανταγωνισμού στην παροχή δικηγορικών υπηρεσιών — Εθνική κανονιστική ρύθμιση η οποία προβλέπει δεσμευτικής ισχύος πίνακες αμοιβών και συνεπάγεται την ακυρότητα συμφωνίας μεταξύ του εντολέα και του δικηγόρου περί καθορισμού της επαγγελματικής αμοιβής
   Αίτηση εκδόσεως προδικαστικής αποφάσεως — Tribunale di Roma — Συμβατότητα με τα άρθρα 10 και 81 ΕΚ εθνικής κανονιστικής ρυθμίσεως με την οποία εγκρίνεται πίνακας αμοιβών που αφορά τις δικηγορικές υπηρεσίες τόσο της εκπροσωπήσεως ενώπιον της δικαιοσύνης όσο και της παροχής νομικών συμβουλών, υπηρεσία η οποία μπορεί να παρέχεται επίσης από μη δικηγόρους — Πίνακας αμοιβών προτεινόμενος από τον δικηγορικό σύλλογο
   Διατακτικό της αποφάσεως
   
               1)
            
            
               Τα άρθρα 10 ΕΚ, 81 ΕΚ και 82 ΕΚ δεν απαγορεύουν τη λήψη από κράτος μέλος μέτρου κανονιστικού χαρακτήρα με το οποίο εγκρίνεται, βάσει σχεδίου που κατάρτισε επαγγελματική ένωση δικηγόρων, όπως το Consiglio nazionale forense (εθνικό συμβούλιο των δικηγορικών συλλόγων), πίνακας αμοιβών περί καθορισμού κατωτάτου ορίου των αμοιβών των μελών του δικηγορικού συλλόγου, από τον οποίο δεν χωρεί, καταρχήν, παρέκκλιση τόσο προκειμένου περί υπηρεσιών που παρέχονται αποκλειστικά από τα μέλη αυτά όσο και προκειμένου περί υπηρεσιών, όπως οι εξωδικαστικές, οι οποίες μπορούν να παρέχονται επίσης από οποιονδήποτε άλλο επαγγελματία μη υποκείμενο στον εν λόγω πίνακα αμοιβών.
            
         
               2)
            
            
               Κανονιστική ρύθμιση η οποία απαγορεύει απολύτως την παρέκκλιση, βάσει συμβάσεως, από τις κατώτατες αμοιβές που καθορίζει πίνακας δικηγορικών αμοιβών, όπως ο υπό κρίση στις κύριες δίκες, για παροχή υπηρεσιών οι οποίες, αφενός, αφορούν την ενώπιον δικαστηρίου εκπροσώπηση και, αφετέρου, παρέχονται αποκλειστικώς από δικηγόρους συνιστά περιορισμό της κατά το άρθρο 49 ΕΚ ελεύθερης παροχής υπηρεσιών. Στο αιτούν δικαστήριο απόκειται να εξακριβώσει αν μια τέτοια κανονιστική ρύθμιση, λαμβανομένων υπόψη των συγκεκριμένων λεπτομερειών εφαρμογής της, ανταποκρίνεται πράγματι στους δυνάμενους να τη δικαιολογήσουν σκοπούς της προστασίας των καταναλωτών και της εύρυθμης λειτουργίας της δικαιοσύνης και αν οι περιορισμοί που συνεπάγεται είναι δυσανάλογοι σε σχέση με τους σκοπούς αυτούς.
            
         
      (1)  ΕΕ C 94 της 17.4.2004.
   
      ΕΕ C 179 της 10.7.2004.